तुये येथे तुयेचे सुपुत्र तथा नवेलीचे आमदार उल्हास तुयेकर हांचो गावांतल्या लोकां वतीन मुख्यमंत्री डॉ प्रमोद सावंत हांणी भोवमान केलो. तुयेकार आनी आरोलकार दोगून तुयें गांवचे आसात.
 हो भोवमान भाजपाच्या एका साबार कार्यकर्त्याचो भोवमान आसा. भोवजन समाजांतलो भाजपा खातीर काम करपी एक सादो मनीस आपल्या समाज वावराच्या माध्यमांतल्यान आमदार जावपाक शकता हें उल्हास तुयेंकार हांणी दाखोवन दिलां अशे मुख्यमंत्री डॉ सावंत हांणी सांगलें. उल्हास तुयेंकार भाजपाचो एक सादो कार्यकर्तो आनी असले कार्यकर्तेच पक्षाची खरी शक्ती आसा अशें प्रदेश भाजपा अध्यक्षक्ष सदानंद शेट तानावडे हांणी सांगलें.
 उल्हास तुयेंकार आनी आपल्या रुपान तुयें गांवाक दोन आमदार मेळ्ळ्यात. आमी एकठांय येवून काम करून आदल्या आमदारांचें बाकी आशिल्लें उदरगतीचें काम फुडें व्हरतले अशें जीत आरोलकार हांणी भोवमानाक जाप दितना सांगलें. मांद्रे मतदारसंघातले वीज पुरवणे खातीर 100 कोटी मंजूर केल्ले खातीर तांणी मुख्यमंत्र्यांचे उपकार मानले. आदलो आमदार दयानंद सोपटेन तुयेंच्या पुतान नावेलींत आमदारकीचो बावटो हुबयल्ले खातीर तांका परबी भेटयली. ज्ञानेश्वर नायक हांणी सुरवेक येवकार दिलो. चंद्रशेखर नायर हांणी प्रस्तावीक केलें. सिद्धी नायक हिणे मानपत्रांचें वाचन केलें. किशोर नायक गांवकार हांणी सूत्रसंचालन केलें जाल्यार दत्तात्रेय नायक हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 